ผมเคยคิดว่าร้านอาหารที่เป็นแฟรนไชส์นั้นมักจะไม่ค่อยแตกต่างกัน เพราะอย่างไรก็จะมีมาตรฐานของตนเองคอยควบคุมอยู่ 
ซึ่งผมเองก็เคยกินร้านอาหารที่ขาย VT แหนมเนืองมาหลายร้าน แต่ละร้านก็ทำได้ดี จนทำให้ยืนยันความคิดของผม จนกระทั่งผมมาเจอ VT แหนมเนืองสาขานี้, สาขาใกล้ตึกคอมขอนแก่นนี่ล่ะครับ ทำให้ผมเปลี่ยนความคิดไปเลย

แรกเริ่มเดินเข้าไปก็จะเจอกับอากาศที่หายใจค่อนข้างอึดอัด เหม็นอับเล็กน้อย เจ้าของร้านนั่งเล่น tablet ไม่ค่อยสนใจ พนักงานก็นั่งเฉย ๆ จนเจ้าของร้านต้องเอ็ดเสียงดังว่า "มารับลูกค้าสิ" แต่ตัวเองก็มองลอดแว่นเงยหน้าจาก tablet ขึ้นมาเฉย ๆ ไม่ได้ปฏิสัมพันธ์อะไรกับลูกค้าเท่าไหร่

อาหารที่ได้ ตัวหมูแหนมเนืองนั้นเย็นครับ สงสัยอุ่นไว้นานแล้ว (เนื้อผิวของหมูมันค่อนข้างชัดว่าผ่านการอุ่นมามากกว่า 1 ครั้งแล้ว) ผมเลยต้องให้พนักงานเอาไปอุ่นใหม่ เพราะมันเย็นเหมือนเพิ่งออกมาจากตู้เย็นเลย ส่วนตัวผักนั้นก็ไม่หลากหลายเหมือนสาขาอื่น ผมไม่รู้ระบบการจัดการของ VT นะครับ ว่าเค้าให้ franchisee จัดหาผักเอง หรือเขาส่งผักให้ แต่สาขานี้ผักไม่หลากหลายและไม่สด ผักมีตำหนิเน่ารอยดำอีกต่างหาก ต่างจากสาขาอื่นที่ผมเคยไปกิน 

ตัวกุ้งพันอ้อยนั้น ผมค่อนข้างเฟล์ เพราะอ้อยนั้นดูเก่าเก็บ ลักษณะเป็นของที่แช่เก็บมาพอสมควรแล้ว พอเงยหน้าขึ้นไปก็เจอแอร์ที่เก่าเขรอะคร่ำคร่าสะสมฝุ่นบนหัว เลยเป็นคำตอบของกลิ่นอับของร้าน และผมก็ไม่มั่นใจว่าฝุ่นมันจะไหลลงตกใส่จานเมื่อไหร่

ถ้าหากใครคิดจะซื้อกลับบ้าน ผมก็ว่าร้านนี้สะดวกดี (แต่ผักคงไม่ผ่าน) แต่ถ้าจะกินที่ร้าน ผมคิดว่าขอนแก่นมีร้านแหนมเนืองเยอะแยะให้เลือกครับ ทั้ง VT และเป็น Local ไม่ต้องมานั่งอึดอัดให้เจ้าของร้านมองลอดแว่นคอยดูพฤติกรรมเราด้วย

สุดท้ายผมก็เลยต้องเช็คบิล แล้วออกไปหาอย่างอื่นกินต่อ ...
